|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Frumvarp til laga um verðbréfauppgjör og verðbréfamiðstöðvar. |
| **Ráðuneyti** | Fjármála- og efnahagsráðuneytið |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 14. janúar 2019 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs** 2. Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?   Fjármálaeftirlitið hefur lagt mat á viðvarandi kostnað og einskiptiskostnað sem kunna að fylgja fyrirhuguðum lögum fyrir rekstur stofnunarinnar. Fjármála- og efnahagsráðuneytið hefur metið hagræn áhrif og áhrif á tekjur ríkissjóðs.   1. Helstu forsendur sem áætlanir byggja á og næmni niðurstaðna fyrir frávikum   Mat Fjármálaeftirlitsins byggir á rekstraráætlun stofnunarinnar fyrir árið 2019, en þar er einnig að finna langtímaáætlun um rekstur hennar fram til ársins 2023. Matið byggir jafnframt á þekkingu stofnunarinnar á regluverkinu sem um ræðir, reynslu af framkvæmd eftirlits og mati á vinnuafls- og tækniþörfum. Ekki er talin ástæða til að vænta verulegra frávika frá því mati.   1. Eru fjárhagsáhrif tímabundin eða varanleg?   Varanleg.   1. **Tekju- og útgjaldabreytingar**   Að mati Fjármálaeftirlitsins mun frumvarp þetta ekki kalla á aukinn kostnað hjá stofnuninni og rúmast innan núverandi áætlana.  Ekki er gert ráð fyrir breytingum á fjárhag ríkissjóðs eða á eftirlitsgjaldi vegna frumvarpsins. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:**   Já, tekið hefur verið tillit til verkefna sem í frumvarpinu felast við gerð rekstraráætlana Fjármálaeftirlitsins sem liggja til grundvallar gildandi fjárlögum, fimm ára fjármálaætlun ríkisstjórnarinnar og fjárlagafrumvarpi komandi árs.   1. **Tengist einhver ný eða aukin tekjuöflun verkefninu?**   Nei. |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   Eitt meginmarkmiða reglugerðarinnar er að samræma markað með verðbréfauppgjör þannig að engin skil verði milli heimamarkaðsviðskipta og viðskipta yfir landamæri til þess að stuðla að virkni innri markaðarins. Vegna tilhneigingar fjármálamarkaða til þess að teygja sig yfir landamæri og kerfislegs mikilvægis verðbréfauppgjörskerfa sem verðbréfamiðstöðvar reka þykir mikilvægt að tryggja að eftirlitsákvæði sem um þær gilda séu jafnframt samræmd.  Auknar kröfur verða gerðar til verðbréfamiðstöðva og verðbréfauppgjörskerfa til þess að stuðla að öryggi verðbréfaviðskipta og aukinni tiltrú fjárfesta.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Á Íslandi starfa tvær verðbréfamiðstöðvar, Nasdaq verðbréfamiðstöð og Verðbréfamiðstöð Íslands. CSDR kemur til með að leggja auknar kröfur á verðbréfamiðstöðvar og verðbréfauppgjörskerfi. Gagnvart verðbréfamiðstöðvunum verða t.d. hertar kröfur um eigið fé og áhættustýringu og þeim verður gert að undirbúa endurbótaáætlun um endurreisn og skilameðferð. Þá verða gerðar auknar kröfur til stjórnarhátta verðbréfamiðstöðva. Verðbréfauppgjörskerfin þurfa að standast ákveðna gæðaprófun og kröfur sem gerðar eru til þeirra til þess að geta fengið starfsleyfi á grundvelli CSDR.  Gerðar verða auknar kröfur til verðbréfamiðstöðva til þess að draga úr uppgjörsbrestum. Þeim mun bera að beita sektum og uppgjörskaupum (e. buy-in) við uppgjörsbrest, vakta uppgjörsbresti og senda eftirlitsaðila skýrslu um öll slík tilvik.   1. **Samkeppnisskilyrði**   Eitt af meginmarkmiðum CSDR er að samræma kröfur sem gerðar eru til verðbréfamiðstöðva til þess að stuðla að því að það viðmót sem fjárfestum mæti við kaup á verðbréfum í heimaríki sínu sé það sama og þegar þeir hyggjast fjárfesta í öðrum aðildarríkjum. Þannig aukist samkeppni á hlutabréfamarkaði og milli verðbréfamiðstöðva.  Ekki er talið að aukin reglubyrði sem fylgir CSDR sé svo íþyngjandi að hún muni leiða til þess að verðbréfamiðstöðvum fækki. Samkeppnisstaða þeirra tveggja miðstöðva sem hér starfa er þó um nokkuð ólík, önnur hefur starfað lengi á meðan hin er nýstofnuð.  Upptaka samræmdra Evrópureglna um verðbréfamiðstöðvar hér á landi getur leitt til þess að þær miðstöðvar sem hér starfa fái aukna samkeppni erlendis frá eða skapað tækifæri fyrir þær á erlendum vettvangi. |
| 1. **Önnur áhrif** |
| 1. **Áhrif á jafnrétti kynjanna**   Innleiðing CSDR er ekki talin hafa teljandi áhrif á jafnfrétti kynjanna.   1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni.**   Fjármálaeftirlitið er í stakk búið til að takast á hendur nýjar heimildir og verkefni sem áformunum fylgja. |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Fjárhagsáhrif á ríkissjóð verða lítil, ef nokkur. Þau verkefni sem Fjármálaeftirlitinu eru falin með áformunum rúmast innan áætlana. Því kemur ekki til hækkunar eftirlitsgjalds á grundvelli þessara áforma.   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á.**   Nei.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Fyrirhöfn og kostnaður verðbréfamiðstöðva mun að öllum líkindum aukast nokkuð til þess að mæta þeim kröfum sem gerðar eru til þeirra og eftirlitsaðila í áformuðu frumvarpi. Hins vegar munu starfsleyfi verðbréfauppgjörskerfa, sem gefin verða út skv. CSDR, gilda á öllu EES-svæðinu sem skapar tækifæri fyrir verðbréfamiðstöðvarnar. Búast má við að samkeppni milli þeirra aukist sem getur skilað sér í bættum kjörum til fjárfesta.  Auknar kröfur til verðbréfamiðstöðva og verðbréfauppgjörskerfa eiga að stuðla að bættri virkni markaða og tryggja einsleitari meðferð þeirra sem keppa á sama markaði gagnvart eftirlitsaðilum. |